

**ΔΕΛΤΙΟ ΤΥΠΟΥ**

**«Πυρκαγιές στη Χίο: Το Πανεπιστήμιο Αιγαίου δίνει το παρών για ένα καλύτερο μέλλον»**

Το Πανεπιστήμιο Αιγαίου αναλογιζόμενο την τεράστια ζημιά που προκάλεσαν, για ακόμα μια φορά, οι πρόσφατες καταστροφικές πυρκαγιές στη Χίο, διοργανώνει ενημερωτική–επιστημονική ημερίδα με τίτλο «Πυρκαγιές στη Χίο: Το Πανεπιστήμιο Αιγαίου δίνει το παρών για ένα καλύτερο μέλλον».

Οι στόχοι της ημερίδας είναι:

1. η τεκμηριωμένη ενημέρωση του κοινού, με σαφή και προσιτό τρόπο, για τις πολλαπλές εκφάνσεις της διαχείρισης φυσικών κινδύνων, ιδιαίτερα των δασικών πυρκαγιών
2. η ανάδειξη των δυνατοτήτων θεσμικής αξιοποίησης από τους τοπικούς φορείς, της πολυδιάστατης τεχνογνωσίας του Πανεπιστημίου Αιγαίου επί αυτών των θεμάτων

Η ημερίδα συγκεντρώνει ερευνητές του Πανεπιστημίου Αιγαίου από διαφορετικά επιστημονικά πεδία, που μελετούν και αναπτύσσουν θεματικές όπως αντιμετώπιση δασικών πυρκαγιών και φυσικών κινδύνων, γεωπληροφορική, χαρτογράφηση και αυτοματοποιημένη πυρανίχνευση, συστήματα έγκαιρης προειδοποίησης, δείκτες κλιματικού κινδύνου, αλλά και επιπτώσεις στην υγεία και ανθρώπινη συμπεριφορά σε έκτακτες καταστάσεις. Επίσης θα παρουσιαστεί η μελέτη για τη φωτιά του 2022 στα Βατερά Λέσβου και στο τέλος θα ακολουθήσει συζήτηση.

**Ημερομηνία:** Τετάρτη **15 Οκτωβρίου 2025**, **12:30–17:30**,

**Τόπος:** Αμφιθέατρο **«Γιάννης Καράλης»** (Πανεπιστήμιο Αιγαίου, Χίος).  
**Είσοδος:** Ελεύθερη.

Το Πανεπιστήμιο Αιγαίου αναπτύσσει επί σειρά ετών **διεπιστημονική έρευνα** σε φυσικούς κινδύνους, περιβάλλον και κοινωνία, συμβάλλοντας με μελέτες, δεδομένα και εργαλεία που μπορούν να υποστηρίξουν **τεκμηριωμένη λήψη αποφάσεων** σε νησιωτικές περιοχές.

Το Πανεπιστήμιο Αιγαίου είναι ο φυσικός επιστημονικός εταίρος της κοινωνίας του Αιγαίου και των τοπικών αρχών και φορέων. Οι αρμόδιοι φορείς γνωρίζουν ότι έχουν στη διάθεση τους έναν ισχυρό συνεργάτη με ακαδημαϊκή τεχνογνωσία σε ζητήματα πρόληψης, ετοιμότητας, απόκρισης και αποκατάστασης.

**Επικοινωνία:** Περιφερειακό Γραφείο Δημοσίων & Διεθνών Σχέσεων, Πανεπιστήμιο Αιγαίου — Χίος  
Τ: **22710 35008** · E: **[ChiosPR@aegean.gr]**